Straffan

Straffan''' (irsk: Teach Srafáin, Strafáin eller An Cluanini)Teach Srafáin / Straffan, Placenames Database of Ireland er en liten landsby i grevskapet Kildare i Irland ved bredden av elven Liffey, 25 km oppstrøms for den irske hovedstaden Dublin. 

I henhold til folketellingen i 2016 hadde landsbyen en befolkning på 853 innbyggere,«Sapmap Area - Settlements - Straffan», Census 2016. Central Statistics Office noe som er nær en dobling siden folketelling i 2006 med 439 personer. Straffan (Ireland) Census Town, City Population Straffan er også navnet på den omkringliggende valgkretsen som per 2006 hadde en befolkning på 1449.Census for post 1821 figures, CSO Landsbyen var en gang et eget prestegjeld, men er knyttet til prestegjeldene Celbridge (i den katolske strukturen) og Celbridge og Newcastle (den protestantiske strukturen) innenfor de respektive bispedømmene i Dublin.

I Straffan er golfklubben Kildare Country Club, ofte kjent som The K Club, lokalisert og dens to mesterskapsgolfbaner, som har arrangert store internasjonale begivenheter den årlige turneringen Smurfit European Open på Europatouren (som arrangeres årlig der mellom 1995-2007), og turneringen Ryder Cup mellom Europa og USA i 2006.«2006 Ryder Cup: Winner, Match Scores, Player Records», Golfcompendium.com

 Beskrivelse 
Straffan ligger på et spesielt lavtliggende punkt i elvedalen Liffey og er omgitt av eng fra langs Liffey og elven Morell. Landbruk er viktig for den lokale økonomien. Siden 1700-tallet har Straffan-bønder fremmet bedre vilkår for landbrukere og vært framtredende på premielistene ved arrangementer drevet av Royal Dublin Society. 

Forskningsstasjonen for landbruksavdelingen ved University College Dublin ligger ved Lyons Hill i nærheten.About Lyons Farm, UCD Som med resten av grevskapet Kildare, er avl og trening av veddeløpshester en viktig lokal aktivitet. På 1920-tallet var Straffan Station det ledende hesteavlsstutteriet i landetPower, Fran (22. mars 2020): «Dream home for horse lovers», Independent.ie da det var eid av Edward «Cub» Kennedy,«The Tetrarch», Ballylinch Stud også videreført av hans datter Grania Cazenove.«Horse-racing enthusiast respected for her judgment of thorougbreds and inherited talent for farming», The Irish Times 17.desember 2011

Barberstown Castle ligger like ved landsbyen. 

 Etymologi 
Straffan er en anglifisert utgave av irske Srafáin, men det irske stednavnet har en broket historie. Landsbyen har navn etter sankt Srafán, en glemt helgen som ikke listes i Oxford Dictionary of Saints (2011), men som var nevnt i Tallaght-martyrologien fra 700- eller 800-tallet og en av 300 lokaliseringer som hadde deres egne legender tilknyttet steder i middelalderens manuskript Dinnshenchas.Gwynn, Edward (1924): The Metrical Dindshenchas, Dublin: Royal Irish Academy Todd Lecture Series, Hodges, Figgis, & Co., iv, s. 328–331 Det besto av et dikt kalt « «Lumman Tige Srafain», om en kriger ved navn Lumann som hadde et fantastisk skjold og som ifølge diktet døde av sårene sine på Tech Srafáin. To former for navnet sitert i fortellingen, Tech Srafáin og Tige Srafáin. Teach Srafáin har betydningen «Srafans hus».

Det andre irske navnet på landsbyen er Cluainíní («Småslettene»); dette refererer til området Clownings, 3 km øst for landsbyen. Dette var tidligere stedet for Straffans jernbanestasjon og postkontoret, og derfor har det feilaktig blitt brukt som et irsk navn for selve Straffan. Tradisjonelt het stedet An Srutháin, som betyr «Bekken».Joyce, Patric Weston (1923): Irish Local Names Explained, oppslagsord «Sruffaun» Denne navneforvirringen førte til at man en periode hadde skilt med tre forskjellige navn på de tre hovedveiene inn til Straffan.

 Jernbaneulykke 
Straffan var åsted for en jernbaneulykke den 5. oktober 1853 der 18 mennesker døde, blant dem også fire barn. Det skjedde i kraftig tåke da et godstog kjørte inn på baksiden av et passasjertog som hadde stoppet på et punkt 891 meter sør for Straffans jernbanestasjon. Godstoget knuste vogn for førsteklasse, som ble presset gjennom stasjonen. Det var og er fortsatt den tredje verste ulykken i jernbanehistorien i Irland.Corrigan, Eoghan (9. november 2007): «Fog Lingers over Straffan tragedy» , Kildare Voice

Poeten William Allingham, født i Donegal, ble inspirert til et dikt om ulykken. Det ble en del av diktsamlingen Day and Night Songs'' (1854).Allingham, William (2009): Day And Night Songs, nygivelse av Kessinger Publishing Co., ISBN 978-1104023294

Straffan jernbanestasjon ble sist brukt til rutetrafikk i 1947 og det siste spesialtoget stoppet ved Straffan i 1963. Jernbanestasjon åpnet 1. august 1848 og stengte til slutt 10. november 1947.«Straffan station» (PDF), Railscot – Irish Railways. 

 Referanser 

 Eksterne lenker 

 Straffan AFC
 Straffan Steam Museum, arkivert utgave

Kategori:Landsbyer i Kildare